

**REPUBLIKA HRVATSKA**

**KARLOVAČKA ŽUPANIJA**

**GRAD SLUNJ**

**GRADSKO VIJEĆE**

KLASA: 320-02/25-01/33

URBROJ: 2133-04-03-04/03-25-1

Slunj, \_\_\_\_\_\_ 2025.

Na temelju članka 36. Zakona o poljoprivredi („Narodne novine“ broj 118/18, 42/20, 127/20, 52/21, 152/22 i 152/24) te članka 25. stavka 1. podstavka 18. Statuta Grada Slunja („Glasnik Karlovačke županije“ broj 20/09, 06/13, 15/13, 3/15 i „Službeni glasnik Grada Slunja“ broj 1/18, 2/20, 6/20, 3/21 i 5/21-pročišćeni tekst), Gradsko vijeće Grada Slunja na svojoj 2. sjednici održanoj dana \_\_\_\_. 2025. godine, donijelo je

O D L U K U

o izmjenama Programa potpora poljoprivredi na području Grada Slunja za 2025.-2027. godinu

Članak 1.

Ovom Odlukom mijenja se Program potpora poljoprivredi na području Grada Slunja za 2025.-2027. godinu („Službeni glasnik Grada Slunja“ br. 04/25, u daljnjem tekstu: Program).

Članak 2.

U članku 17. stavak 1. mijenja se i glasi: „Za provedbu ovog Programa u Proračunu Grada Slunja osigurana su sredstva u ukupnom iznosu 61.200,00 €, odnosno u 2025. u iznosu 24.200,00 €, u 2026. u iznosu 18.500,00 € i u 2027. u iznosu 18.500,00 €“.

Članak 3.

Sve odredbe Programa koje nisu izmijenjene ovom Odlukom ostaju i dalje na snazi.

Članak 4.

Ova Odluka stupa na snagu osmi dan od dana objave u „Službenom glasniku Grada Slunja“.

Predsjednik Gradskog vijeća

Jure Katić



REPUBLIKA HRVATSKA

KARLOVAČKA ŽUPANIJA

GRAD SLUNJ

Jedinstveni upravni odjel

Odsjek za gospodarstvo, poduzetništvo,

poljoprivredu i EU fondove

Slunj, 17. 06. 2025.

**GRADSKO VIJEĆE**

**PREDMET: Odluka o izmjenama Programa potpora poljoprivredi na području**

**Grada Slunja za 2025.- 2027. godinu**

* obrazloženje

Odlukom o izmjenama Programa potpora poljoprivredi na području Grada Slunja za 2025.-2027. mijenja se iznos sredstava planiran za potpore poljoprivrednicima u 2025. godini na način da se iznos povećava za kapitalne potpore poljoprivrednicima u iznosu 5.700 €.

Nacrt prijedloga Odluke o izmjenama Programa bio je na savjetovanju sa zainteresiranom javnošću objavljenom na službenim stranicama Grada Slunja u razdoblju od 18.06.2025. do 25.06.2025. godine. Na predloženi Program nije bilo očitovanja javnosti.

Na prijedlog Odluke o izmjenama Programa potpora poljoprivredi na području Grada Slunja za 2025-2027.godinu zatraženo je Mišljenje Ministarstva poljoprivrede, šumarstva i ribarstva, temeljem članka 7. Pravilnika o državnim potporama sektoru poljoprivrede i ruralnom razvoju (NN br. 7/21).

Stručni suradnik za gospodarstvo,

poduzetništvo i poljoprivredu

Irena Mateša