****

##### REPUBLIKA HRVATSKA

**KARLOVAČKA ŽUPANIJA**

**GRAD SLUNJ**

**GRADSKO VIJEĆE**

KLASA: 340-02/25-01/03

URBROJ: 2133/04-03-03/01-25-1

Slunj, \_\_\_\_\_\_\_\_\_2025.

Na temelju članka 5. stavka 1. Zakona o sigurnosti prometa na cestama (Narodne novine 67/08,48/10,74/11,80/13, 158/13, 92/14, 64/15, 108/17,70/19, 42/20, 85/22, 114/22, 133/23 i 145/24), članka 24. Zakona o komunalnom gospodarstvu („Narodne novine 68/18, 110/10, 32/20 i 145/24) i članka 25. stavka 1. podstavka 18. Statuta Grada Slunja ("Glasnik Karlovačke županije" 20/09, 06/13, 15/13, 03/15 i „Službeni glasnik Grada Slunja“ 01/18, 02/20, 06/20, 03/21 i 05/21-pročišćeni tekst), Gradsko vijeće Grada Slunja na svojoj \_\_\_. sjednici održanoj dana \_\_\_\_\_ 2025. godine, donosi

**ODLUKU**

**o izmjeni Odluke**

**o organizaciji i načinu naplate parkiranja**

**Članak 1.**

Ovom Odlukom mijenja se Odluka o organizaciji i naplati parkiranja („Glasnik Karlovačke županije“ 11/14, 43/14 i „Službeni glasnik Grada Slunja“ 8/15, 6/21 i 20/22) na način da se u članku 24. tekst: „vozila dobrovoljnih darivatelja krvi Crvenog križa Slunj koji su darivali krv preko 50 puta“ zamjenjuje tekstom koji glasi: „vozila dobrovoljnih darivatelja krvi Crvenog križa Slunj koji su darivali krv preko 50 puta te vozila darivateljica krvi Crvenog križa Slunj koje su darivale krv preko 35 puta“.

**Članak 2.**

Sve druge odredbe Odluke o organizaciji i načinu naplate parkiranja koje nisu izmijenjene ovom Odlukom ostaju i dalje na snazi.

**Članak 3.**

Ova Odluka stupa na snagu osmi dan od dana objave u „Službenom glasniku Grada Slunja“.

**PREDSJEDNIK**

**GRADSKOG VIJEĆA**

**Jure Katić**

**Obrazloženje Odluke o izmjeni Odluke o organizaciji i načinu naplate parkiranja**

Važećom Odlukom o organizaciji i načinu naplate parkiranja predviđeno je oslobađanje plaćanja parkiranja vozila dobrovoljnim darivateljima krvi Crvenog križa Slunj koji su darivali krv preko 50 puta. Zamolbom Crvenog križa Slunj zatražena je izmjena Odluke na način da osobe muškog spola i dalje moraju ostvariti 50 darovanih doza za izdavanje potvrde za besplatni parking, dok bi se za osobe ženskog spola navedeno smanjilo na 35 darovanih doza. Naime, osobe muškog spola mogu darivati krv četiri puta godišnje dok osobe ženskog spola mogu darivati krv tri puta godišnje slijedom čega, prema Pravilniku o priznanjima Hrvatskog crvenog križa, muške osobe za 50 darovanih doza dobivaju brončani znak priznanja za DDK, a osobe ženskog spola isti brončani znak DDK dobivaju za 35 darovanih doza.

Stoga, kako bi se osiguralo jedinstveno postupanje predlaže se izmjena Odluke na način da se za sve darivateljice Crvenog križa Slunj omogući pravo besplatnog parkiranja na osnovu 35 darovanih doza krvi.

U razdoblju od 09. svibnja do 07. lipnja 2025. godine o prijedlogu Odluke provedeno je savjetovanje sa zainteresiranom javnošću putem internetske stranice Grada Slunja prilikom čega nije zaprimljena niti jedna primjedba, prijedlog ili mišljenje.

Voditeljica Odsjeka za komunalne poslove

i prostorno planiranje:

Anđelka Jurašin Vuković, dipl. oec., v.r.